text: Salg af fiskemels-aktier inkasserer trecifret million beløb 
  28 maj 2017 kl. 07.52
  Det har vist sig at være en god handel, da fire erhvervsmænd fra Esbjerg sidste år solgte deres aktier i fiskemelsfabrik. Med salget har de tjent 210 millioner kroner.
  Sidste efterår solgte fire erhvervsmænd fra Esbjergs fiskeundistri en stor del af deres aktier i fiskemelsvirksomheden TripleFish.
  Nu viser det sig, at have været en rigtig god handel. Tilsammen har de fire erhvervsfolk tjent 210 millioner kroner på salget.
  Det skriver JyskeVestkysten.
  Især har Niels Arne Hounisen, der er en af Esbjergs sidste industrifiskere, fået en stor gevinst ud af salget. Han har tjent omkring 100 millioner kroner. 
  De fire aktionærere begyndte at opkøbe aktierne i 2013, da fiskemelsfabrikanten havde røde tal på bundlinjen. 
  I dag er virksomheden, der nu er dansk-norskejet, godt kørende. De senste år har koncernen leveret et årligt overskud på 150-200 millioner kroner.
  
  